Nummersystemet er historisk og dynamisk, slik at alle enheter som har vært selvstendige kommuner etter 1946 er gitt et eget nummer, det gjelder også svært små enheter, som ladestedet Hvitsten, som hadde felles kommunestyre med Vestby. Kommunenummeret er fast for samme kommunale enhet, dog med et unntak: I 1946 ble Masfjorden tildelt kommunenummer 1265, mens etter opprettelsen av Fedje som egen kommune i 1947 fikk denne nye kommunen nr. 1265 (kanskje fordi den lå lengre vest), mens Masfjorden ble tildelt nytt nr 1266 (som da var ubrukt). I ettertid har kommuner som bare eksisterte innenfor perioden 1837–1946 av statistiske hensyn også fått tildelt eget kommunenummer, eks: og .